Na temelju članka 40. Statuta Grada Koprivnice („Glasnik Grada Koprivnice“ broj 4/09., 1/12., 1/13., 3/13. - pročišćeni tekst, 1/18. i 2/20.) Gradsko vijeće Grada Koprivnice na \_\_\_\_ sjednici održanoj dana \_\_\_\_\_\_\_\_\_\_\_\_\_\_ godine, donijelo je

**O D L U K U**

**o izmjenama Odluke o osnivanju Dječjeg gradskog vijeća Grada Koprivnice**

**Članak 1**.

U Odluci o osnivanju Dječjeg gradskog vijeća Grada Koprivnice („Glasnik Grada Koprivnice“ broj 6/20), u članku 7., stavak 5. mijenja se i glasi:

„Članove Vijeća imaju pravo birati svi učenici od 1. do 8. razreda.“

**Članak 2.**

U članku 16., stavak 5. mijenja se i glasi:

„ O radu sjednice vodi se zapisnik koji se u roku od osam (8) dana od dana održane sjednice dostavlja nadležnom upravnom odjelu Grada Koprivnice.“.

**Članak 3.**

Ova Odluka stupa na snagu osmoga dana od dana objave u „Glasniku Grada Koprivnice“.

KLASA: 230-01/17-01/0008

URBROJ:

Koprivnica,

PREDSJEDNIK

GRADSKOG VIJEĆA:

Ivan Pal, prof.

**O B R A Z L O Ž E NJ E**

**I. Zakonska osnova**

Pravna osnova za donošenje ove Odluke sadržana je u odredbi članka 40. Statuta Grada Koprivnica (“Glasnik Grada Koprivnice" broj 4/09, 1/12, 1/13 i 3/13 – pročišćeni tekst, 1/18 i 2/20) prema kojem Gradsko vijeće donosi Odluke i druge opće akte kojima se uređuju pitanja iz samoupravnog djelokruga Grada Koprivnice.

**II. Ocjena stanja i osnovna pitanja koja se uređuju aktom**

Ovom Odlukom o izmjenama Odluke o osnivanju Dječjeg gradskog vijeća Grada Koprivnice u članku 1. izmijenjeno je pasivno biračko pravo na način da članove Dječjeg gradskog vijeća Grada Koprivnice imaju pravo birati svi učenici od 1.-8. razreda.

Člankom 2. propisano je da se zapisnik u roku od osam dana od dana održane sjednice dostavlja nadležnom upravnom odjelu Grada Koprivnice.

**III. Potrebna sredstva za provedbu akta**

Sredstva za provedbu odluke osigurana su u Proračunu grada Koprivnice.

**IV. Razlozi za donošenje odluke**

Dječje gradskog vijeća Grada Koprivnice osnovano je Odlukom Gradskog vijeća Grada Koprivnice na 25. sjednici dana 17.07.2020. godine („Glasnik Grada Koprivnice“ broj 6/20). Iz proceduralnih razloga potrebno je izmijeniti Odluku o osnivanju Dječjeg gradskog vijeća Grada Koprivnice kao u predloženom tekstu.

Slijedom svega navedenog, predlaže se Gradskom vijeću Grada Koprivnice donošenje Odluke o izmjenama Odluke o osnivanju Dječjeg gradskog vijeća Grada Koprivnice.

Nositelj izrade: Predlagatelj akta:

Upravni odjel za društvene djelatnosti:

PROČELNICA: GRADONAČELNIK:

Ana Mlinarić, dipl. soc. radnica Mišel Jakšić, dipl. oec.